סמל המועדון עד שנת 2015
**מועדון ספורט כפר קאסם סוהיב**, או בקיצור **מ.ס. כפר קאסם** (בערבית: **بالعربية - النادي الرياضي كفر قاسم صهيب او نادي الوحدة كفر قاسم صهيب**), היא קבוצת כדורגל ישראלית מהעיר כפר קאסם, המשחקת בליגה הלאומית.

היסטוריה
--------

הקבוצה הוקמה בשנת 2002 כאיחוד של קבוצות מכבי כפר קאסם והפועל כפר קאסם. הפועל כפר קאסם הוקמה בשנת 1959 והייתה הקבוצה הבכירה בעיר, כאשר שיחקה לרוב בליגה ב' והעפילה לליגה א' בשנת 1968, אך ירדה חזרה ושוב העפילה לליגה א' בשנת 1978.

לאחר האיחוד, סיימה הקבוצה את עונת 2002/2003 כאלופת ליגה ב' דרום א', והעפילה לליגה א'. בעונת 2005/2006 ירדה חזרה לליגה ב'.

בעונת 2012/2013 סיימה הקבוצה במקום השלישי בליגה ב' דרום א', והעפילה למבחני פלייאוף העלייה. לאחר שניצחה את בני יפו אורתודוקסים, מ.ס. שיכון המזרח והפועל בקעת הירדן, פגשה את הפועל ערד מליגה א'. לאחר שוויון 1–1 בתום 120 דקות ניצחה הקבוצה בבעיטות הכרעה והעפילה לליגה א'.

בשנת 2015 נרצח כדורגלן הקבוצה סוהיב פריג'. לזכרו שונה שם הקבוצה ל"מועדון ספורט כפר קאסם סוהיב".

ב-17 באפריל 2019 עלתה הקבוצה לראשונה בתולדותיה לליגה הלאומית.

את עונתה הראשונה בליגה לאומית 2019/2020 סיימה הקבוצה במקום השישי, מיקום השיא שלה בליגה כלשהי מאז הווסדה. בעונה זו צברה הקבוצה 56 נקודות. מלך שערי הקבוצה היה הקשר ירדן כהן שסיים את העונה עם 11 כיבושים בליגה ו-14 בסך הכל.

את עונתה השנייה פתחה הקבוצה ברגל שמאל כאשר יו"ר הקבוצה טארק סרסור התפטר מתפקידו, במקומו הגיע אחמד טאהא. סיימה את הסיבוב הראשון במקום הלפני אחרון עם ניצחון אחד בלבד.

בנובמבר 2020 נפרדה הקבוצה מתומר קשטן, שאימן אותה למעלה משנה, וזאת לאחר רצף משחקים שלילי. במקומו נכנס לתפקיד סאלח חסארמה, במקומו מונה שלומי דורה, שהוביל את הקבוצה להישארות בליגה, כאשר סיימה את העונה במקום ה-12 עם 42 נקודות, כאשר רק הפרש שערים טוב יותר מנע ממנה ירידה למשחקי המבחן נגד העולה מפלייאוף העלייה מליגה א'. בדצמבר 2021 פיטרה הקבוצה את דורה למרות שהייתה במקום השני בהפרש נקודה מהמקום הראשון בדצמבר 2021 מונה עמיר נוסבאום למאמן וב-4 באפריל פוטר מתפקידו וב-5 באפריל מונה סלימאן אזברגה. ב-2 בספטמבר 2022, לאחר שהקבוצה השיגה נקודה אחת בלבד בשלושת המשחקים הראשונים של העונה, פוטר אזברגה מתפקידו.

אצטדיון
-------

במהלך העשור השני של המאה ה-21 שיחקה הקבוצה במגרשים שונים, בהם האצטדיון העירוני בלוד ואצטדיון וינטר ברמת גן. מגרש הכדורגל הקיים בחלקה המערבי של העיר, אצטדיון עירוני כפר קאסם, עובר שדרוג ויכיל 8,000 מקומות ישיבה בארבעה יציעים מקורים.

סגל השחקנים
-----------

מעודכן ל-26 באוגוסט 2021

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | ישראלישראל | שוער | צליל חתוכה  |
| 2 | ישראלישראל | הגנה | יאזן נסאר  |
| 12 | ישראלישראל | הגנה | בן כוואז  |
| 3 | ישראלישראל | הגנה | יוגב לרמן  |
| 4 | חוף השנהבחוף השנהב | הגנה | מאלה דואגי  |
| 5 | ישראלישראל | קשר | פיליפ מנה  |
| 7 | ישראלישראל | קשר | מהראן ראדי  |
| 42 | ישראלישראל | קשר | מוחמד סרסור  |
| 10 | ישראלישראל | חלוץ | סאמח מרעב  |
| 17 | ישראלישראל | חלוץ | מהדי חטיב  |
| 8 | ישראלישראל | קשר | גדעון אקאווה  |

 |  | 

| מס' |  | עמדה | שם |
| --- | --- | --- | --- |
| 14 | ישראלישראל | חלוץ | דור מוסקוביץ'  |
| 22 | ישראלישראל | שוער | יונתן עוזר  |
| 23 | ישראלישראל | הגנה | ניר דרור  |
| 66 | ישראלישראל | קשר | רועי דיין  |
| 70 | ישראלישראל | קשר | עומרי עאמר  |
| 96 | ישראלישראל | הגנה | חליל פריג'  |
| 6 | ישראלישראל | קשר | ראמז טאהה  |
| 26 | ישראלישראל | הגנה | סהר דבח  |
| 15 | ישראלישראל | קשר | איתי סוויסה  |
| 11 | ישראלישראל | חלוץ | מוחמד חטיב  |
|  | ישראלישראל | קשר | שי מזור  |

 |

צוות מקצועי
-----------

מעודכן ל-26 באוגוסט 2021

|  |  |
| --- | --- |
| **מאמן ראשי** | ישראלישראל תומר קשטן |
| **עוזר מאמן** | ישראלישראל ליאור ראובן |
| **מאמן שוערים** | ישראלישראל גנייה דונייב |
| **מאמן כושר** | ישראלישראל באסיל עמאר |

קישורים חיצוניים
----------------

* מועדון ספורט כפר קאסם, ברשת החברתית פייסבוק
* מועדון ספורט כפר קאסם, ברשת החברתית אינסטגרם
* מועדון ספורט כפר קאסם באתר ההתאחדות לכדורגל בישראל
* מ.ס. כפר קאסם, ברשת החברתית אקס (טוויטר)
* מועדון ספורט כפר קאסם באתר ההתאחדות לכדורגל בישראל
* הישג באדיר: סיפורה של מ.ס כפר קאסם, באתר ynet, 22 בפברואר 2012
* אתר למנויים בלבד אור בוקר, בני סכנין היתה רק ההתחלה: כפר קאסם היא עתיד הכדורגל של המגזר הערבי, באתר הארץ, 26 באפריל 2019

הערות שוליים
------------

1. ↑  יוסף גליון, כפר קאסם - צעירים בעשר שנים, חדשות, 20 במרץ 1987
2. ↑  "כפר קאסם: כל קבוצה תזכור את הקהל שלנו", באתר גולר, 7 בספטמבר 2013
3. ↑  כפר קאסם בליגה א', באתר דאבל פס, 12 במאי 2013
4. ↑  שחקן מ.ס. כפר קאסם, סוהייב פריג', נרצח ביריות, באתר ONE‏, 25 בינואר 2015
5. ↑  אסי ממן, ‏מגיע לה: מ.ס כפר קאסם עלתה לליגה הלאומית, באתר ONE‏, 17 באפריל 2019
6. ↑  סלאח חסארמה מונה למאמן כפר קאסם, באתר ONE‏, 15 בנובמבר 2020
7. ↑  לאחר שאיבד את הפסגה: שלומי דורה פוטר ממ.ס. כפר קאסם, באתר וואלה!‏, 24 בדצמבר 2021
8. ↑  סלימאן אזברגה פוטר מכפר קאסם, דרסיליה ישמש כמנהל המקצועי בנוף הגליל, באתר וואלה!‏, 2 בספטמבר 2022

| הליגה הלאומית בכדורגל - עונת 2023/2024 |
| --- |
| 

|  |
| --- |
| עירוני קריית שמונה • הפועל נוף הגליל • מ.ס. כפר קאסם • איחוד בני שפרעם • מכבי הרצליה • הפועל כפר סבא • הפועל אום אל-פחם • בני יהודה תל אביב • סקציה נס ציונה • הפועל ראשון לציון • הפועל עפולה • הפועל עכו • הפועל רמת גן • הפועל ניר רמת השרון • עירוני טבריה • מכבי יפו |

 |